رجانک: نزردوست
اے کِسّہ من کسانی ءَ ونتگ نَبیسّکارے نام یات نہ اِنت …کِسّہ منی دماگءَ نشتگ پمیشکا مرچی پہ شماسرکنگ آِں-
کِسّہ: انسان ـــــ گوک ـــــــ کُچک ـــــــ ءُ بوم
اَنچش گُشاں کہ دنیائے تہ ءَ درستاں چہ پیش انسان -گوک -کُچک -ءُ بوم پیداک کنگ بوتگاں-
 ءُ ھمے چارینان ءَ آھانی کار ءُ کُنشت ءُ اُمبرھم گُشگ بیتگاں-
 انسان “”تئ اُمبر چِلّ سال اِنت ءُ تئ کارءُ کُنشت اے گوک اِنت شِیرکَشّ زمین ءَ ننگار دَئے ءُ وتی رِزکءَ شوھاز کن ءُ کُچک تئ مھرواں اِنت ءُ بوم ترا شپاں مُلماکنت-
 گوک “””تئ اُمبرچِلّ سال اِنت ءُ تئ کارانسان ءِ رِزکءِ وسیلہ اِنت-
 کُچک “””تئ اُمبرچِلّ سال اِنت تئ کار انسان ءِ ھمراہ بوگ ءُ مِھروانی اِنت-
 بوم “”””تئ اُمبر ھم چِلّ سال اِنت تئ کار شپاں نندگءُ کوھانگ اِنت دانکہ انسان تھناءُ اَبیتک مہ بیت-
 چارینانی کارءُ اُمبرءِ گُشگءَ پد آھاں چہ جُست کنگ بیتگ شمارا کَسّےءَ چہ اے چیزاں گپے چیزے ھست؟
 انسان ءَ اُزرکتگ کہ منی اُمبرکم اِنت بس کمیں گیش کنگ بہ بیت-
 گوک ءَ اُزرکتگ کہ من چِلّ سال ننگار کَشّ اِت نہ کناں منی اُمبرکمیں کمترکنگ بہ بیت
 شرتئ اُمبربیست سال اِنت گوکءَ را گُشگ بیتگ-
 انسان ءَ گُشتگ واجہ ھمے گوکءِ بیستیں سالاں منءَ بدے
 شربروتئ اُمبرنوں شست سالیں-
 کُچکءَ ھم اُزرکتگ کہ منی ھم اُمبرنیم کنگ بہ بیت چے ءَ کہ چِلّ سال پہ چانگگ ءُ وپاداری ءَ سک بازاِنت-
 شربروتئ اُمبربیست سالیں
 انسان ــــ واجہ اے بیست ءَ ھم منءَ بدئے گوں-
 شربروتئ اُمبرھشادسالیں-
 بوم ءِ باریگ آتکگ واجہ منی ھم اُمبرءَ نیم کن چےءَ کہ چِلّ سال پہ شپانی آگھی ءُ وازکنگءَ باز اِنت
 انسان ــــ جی واجہ اے بیست ءَ ھم منی کانتاءَ جماکن گوں-
 شربرو تئ اُمبرسَّدسالیں-
 ھمااِنسان اِنت دانکہ چِلّ سالءَ کیت وتی اُمبرءَ اِنت وتی ھوش ءُ ھیالءَ اِنت چِلّءَ کہ گوزیت گڑا گوکءِ بیستیں سال کایاں واجکار چوگوکءَ کارکنت نہ وتی جندے سَدے ھست ناں دگہ دنیائی ئے-
 گوکےءِ کہ بیستیں سال ھلاس بنت گڈا واجہ نشتگ ءُ وَؤؤّؤ کنت چُک کار نہ کناں چُک کاھلاں چُک جان بڈاں…چُک چُش ءُ پلاناں…گڑا واجہ چو کُچکءَ چانگیت –
 کُچکے ءِ کہ بیستیں آسربنت گڑا واجہ لوگءِ کُنڈءَ نندیت چوبوم ءَ بے تِرک ءُ تواربس چمے سُراں ایشیءَ آئی ءَ چاریت گویاکءُ تراناں چہ زبھربیت دانکہ بوم ءِ بیستیں سال آسربہ بنت ءُ انسان آسرءِ کبربہ روتیں-
 کمو اگاں ما بہ جیڑایں کِسّہ داں ھَدے ھمے رنگءَ اِنت